બીજે દિવસે એ એને ઘેર ફરી ગયો, જમ્યો, માતા-પિતા સાથે વાતો કરી પરંતુ એ દરમિયાન ખુદ ભારતીએ જ વધુ વખત એના બેડરૂમમાં રહેવું પસંદ કર્યું. એ દિવસે સૌની રજા લઈ ભરતે બપોરની ટ્રેન પકડી લીધી. ટ્રેનમાં બેઠાબેઠા ભરત વિચાર કરતો રહ્યો કે ભારતી બદલાઈ કેમ ગઈ ? છેલ્લાં એક વર્ષથી એ એની સાથે જે વ્યવહાર કરી રહી હતી તે તો પત્ની સ્વરૂપેનો જ હતો. વગર પ્રસ્તાવે બન્નેએ એકબીજાને દિલ દઈ દીધાં હતાં. લાગણીના તાર જ્યારે રણઝણતાં હોય ત્યારે શબ્દોની શી વિસાત ?